Alpabeto

Ang alpabeto usa ka giestandard nga pundok sa mga letra — ang basiko nga sinulat nga mga simbolo kun grapemo — matag usa niini mirepresentar pg usa ka ponema sa gisulting pinulongan, parehas kon kini anaa sa karon o sa miaging panahon. Adunay uban pang sistema, sama sa logograpo, diin ang matag usa ka karakter mirepresentar og usa ka pulong, morpema, o yunit nga semantiko, ug silabaryo, diin matag karakter mirepresentar og usa ka silaba. Ang mga alpabeto gilahi sumala sa pag-indikar niini sa mga bawel:
 pareho sa konsonante, sama sa Griniyego (matuod nga alpabeto) 
 pagmubo kun abrebasyon sa mga konsonante, sama sa Hindi (abugida) 
 wala mag-indikar sa bawel, sama sa Phoenician (abjad) 
Ang pulong alphabet miabot sa Tungang Iningles gikan sa Linatin nga Alphabetum, nga gikan sa Karaang Griniyego nga Αλφάβητος Alphabetos, alpha ug beta, ang nag-unang duha ka letra sa alpabetong Griyego. Ang alpha ug beta usab gikan sa unag duha ka letra sa alpabetong Phoenician, ug nagpasabot og ox ug balay. Dinosena ang mga alpabetong gigamit sa karon. Kadaghanan niini gitibuok og mga linya (linyar nga pagkasulat); ang way labot mao ang Braille, fingerspelling, ug kod ni Morse.

Sistema sa pagsulat